
	ZADEVA:
	Uredba o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na …..…… seji dne ………... sprejela naslednji
 
SKLEP:
 
Vlada Republike Slovenije je izdala Uredbo o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 in jo objavi v Uradnem listu Republike Slovenije.
 
mag. Janja Garvas
generalna sekretarka
 
 
 
Priloga:
– Predlog Uredbe o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027.
 
Sklep prejmeta:
– Ministrstvo za kmetijstvo,
– Služba Vlade Republike Slovenije za zakonodajo.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

– Andrej Hafner, v. d. generalnega direktorja Direktorata za kmetijstvo in vodja Sektorja za pravno sistemske zadeve v kmetijstvu, Direktorat za kmetijstvo,
– Jožko Fornazarič, namestnik v. d. generalnega direktorja Direktorata za kmetijstvo,
– mag. Andreja Komel, vodja Sektorja za strukturno politiko in razvoj podeželja.
 

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

Uredba o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 se predlaga zaradi uskladitve s Pravilnikom o podrobnejših pravilih delovanja mreže FSDN (Uradni list RS, št. 1218/26). Po sedanji ureditvi je kmetijsko knjigovodstvo po metodologiji FADN eden od možnih načinov beleženja poslovnih dogodkov na kmetijskih gospodarstvih mladih kmetov. Navedeno knjigovodstvo je urejal Pravilnik o delovanju mreže za zbiranje računovodskih podatkov o dohodkih in poslovanju kmetijskih gospodarstev, ki vodijo kmetijsko knjigovodstvo po metodologiji FADN (Uradni list RS, št. 76/14, 43/19 in 100/25 – ZKme-2), ki je prenehal veljati, zato se predlaga, da se obveznost vodenja poslovnih dogodkov FADN nadomesti z obveznostjo vključitve kmetijskega gospodarstva v mrežo FSDN. Poleg te spremembe se predlaga tudi možnost dokazovanja ustreznega znanja in spretnosti z vpisom nosilca družinske kmetije v register kmetijskih gospodarstev. Dodana je tudi natančnejša razmejitev upravičencev, ki lahko kandidirajo na 1., 2. ali 3. sklop javnega razpisa. V Prilogi 1 se črtajo razvojni cilji, ki temeljijo na intervencijah strateškega načrta skupne kmetijske politike za obdobje 2023–2027, ki se v letu 2027 ne bodo več izvajale.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	da

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic


I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	0,00
	0,00
	0,00
	0,00
	0,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Ministrstvo za kmetijstvo
		3.151.310,00

	



	5.773.170,00
	2330-23-0041 IRP24 Podpora za vzpostavitev gospodarstev mladih kmetov
	221064 - Skupni strateški načrt 2023-2027 EKSRP - EU

	Ministrstvo za kmetijstvo
	6.144.589,00
	11.256.830,00
	2330-23-0041 IRP24 Podpora za vzpostavitev gospodarstev mladih kmetov
	221065 - Skupni strateški načrt 2023-2027 EKSRP - slovenska udeležba

	Skupaj (v EUR)
	9.295.899,00

	17.030.000,00
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Skupaj (v EUR)
	0,00
	0,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



Obrazložitev finančnih posledic

Predlog spremembe uredbe ne prinaša novih finančnih posledic. Za celotno obdobje izvajanja intervencije podpora za vzpostavitev gospodarstev mladih kmetov iz SN SKP 2023–2027 je namenjenih 56.491.087,72 EUR javnih sredstev, za izvajanje intervencije medgeneracijski prenos znanja pa 7.560.000 EUR. Delež sofinanciranja EU znaša 33,9 %, delež financiranja iz državnega proračuna pa 66,1 %.

V letu 2026 se za intervencijo namenja skupaj 9.295.899,00 EUR, od tega 3.151.310,00 EUR iz EU proračuna (PP 221064 Skupni strateški načrt 2023-2027 – EKSRP – EU), 6.144.589,24 EUR pa iz slovenskega proračuna (PP 221065 Skupni strateški načrt 2023-2027 – EKSRP – slovenska udeležba). 

V letu 2027 se za intervencijo namenja skupaj 17.030.000,00 EUR, od tega 5.773.170,00 EUR iz EU proračuna (PP 221064 Skupni strateški načrt 2023-2027 – EKSRP – EU), 11.256.830,00 EUR pa iz slovenskega proračuna (PP 221065 Skupni strateški načrt 2023-2027 – EKSRP – slovenska udeležba).


Navedba o zagotovitvi sredstev

Sredstva za posamezno leto se zagotavljajo s proračunskih postavk 221064 – Skupni strateški načrt 2023-2027 – EKSRP – EU in 221065 – Skupni strateški načrt 2023–2027 – EKSRP – slovenska udeležba, kot je razvidno iz preglednice o finančnih posledicah za proračun.



9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo ni bilo predmet sodelovanja z javnostjo.

Obrazložitev:
Ni podatka.


11.	Spoštovanje Resolucije o normativni dejavnosti

Pri pripravi gradiva so bile upoštevane zahteve Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Janez Cigler Kralj
minister

















UREDBA O SPREMEMBAH IN DOPOLNITVI UREDBE O IZVAJANJU INTERVENCIJ PODPORA ZA VZPOSTAVITEV GOSPODARSTEV MLADIH KMETOV IN MEDGENERACIJSKI PRENOS ZNANJA IZ STRATEŠKEGA NAČRTA SKUPNE KMETIJSKE POLITIKE 2023–2027

PREDLOG


EVA: 2026-2330-0080


I.	UVOD
1.	Razlogi in podlage za izdajo

Pravna podlaga:
Pravna podlaga za Uredbo o spremembah in dopolnitvi Uredbe o izvajanju intervencije podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 je prvi odstavek 44. člena Zakona o kmetijstvu (Uradni list RS, št.100/25, v nadaljnjem besedilu: ZKme-2).
 
Rok za izdajo:
Rok za izdajo Uredbe o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 ni določen z ZKme-2, sprejetje te uredbe je pomembno zaradi uskladitve s Pravilnikom o podrobnejših pravilih delovanja mreže FSDN (Uradni list RS, št. 1218/26). 

Glavni razlogi za izdajo:
Glavni razlog za izdajo predpisa je uskladitev s Pravilnikom o podrobnejših pravilih delovanja mreže FSDN (Uradni list RS, št. 1218/26). Poleg te spremembe se predlaga tudi možnost dokazovanja ustreznega znanja in spretnosti z vpisom nosilca družinske kmetije v register kmetijskih gospodarstev. Dodana je tudi natančnejša razmejitev upravičencev, ki kandidirajo na 1., 2. ali 3. sklop javnega razpisa. V Prilogi 1 se črtajo razvojni cilji, ki temeljijo na intervencijah strateškega načrta skupne kmetijske politike za obdobje 2023–2027, ki se v letu 2027 ne bodo več izvajale.

2.	Ocena finančnih posledic predloga akta za državni proračun in druga javna finančna sredstva

	Predpis ima posledice za državni proračun in druga javnofinančna sredstva.

–	Predpis ima posledice za blagajne javnega financiranja (državni proračun, občinski proračuni ter pokojninska in zdravstvena blagajna).

–	Predpis ima na blagajne javnega financiranja učinek v vrednosti nad 40.000 EUR.

Za celotno obdobje izvajanja intervencije podpora za vzpostavitev gospodarstev mladih kmetov iz SN SKP 2023–2027 je namenjenih 56.491.087,72 EUR javnih sredstev, za izvajanje intervencije medgeneracijski prenos znanja pa 7.560.000 EUR. Delež sofinanciranja EU znaša 33,9 %, delež financiranja iz državnega proračuna pa 66,1 %. V letu 2026 je bil objavljen javni razpis, na katerega je vloge oddalo 270 mladih kmetov, ki so zaprosili za skupno 8.534.040,00 EUR. V letu 2026 je bil objavljen javni razpis, na katerega je vloge oddalo 80 prenosnikov kmetijskih gospodarstev, ki so skupaj zaprosili za 864.000 EUR javnih sredstev.






3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predpis nima posledic na tem področju.


4.2	Presoja posledic za okolje, vključno s prostorskimi in varstvenimi vidiki

Predpis nima posledic na tem področju.


4.3	Presoja posledic za gospodarstvo

a)	Predpis ima učinek na fizične in pravne osebe, ki opravljajo dejavnost.

–	Predpis ima pozitiven učinek na način in organizacijo dela v podjetju.

S predpisom se omogoča pridobitev nepovratnih podpor za zagon kmetijske dejavnosti, kar mladim kmetom omogoča dostop do novih tehnologij in mehanizacije, kar lahko pozitivno vpliva na organizacijo dela na kmetijskih gospodarstvih.

–	Predpis ima pozitiven učinek na obseg poslovanja.

Predpis ima lahko neposredni ali posredni učinek na obseg poslovanja kmetijskih gospodarstev glede na razpoložljivost surovin, strojev, prostorov, dela, investicijskega cikla, dostopnost financiranja, možnosti trženja in novih pogojev za opravljanje dejavnosti.

–	Predpis ima pozitiven učinek na stroške poslovanja.

Predpis ima lahko neposredni ali posredni učinek na stroške poslovanja, ki nastanejo zaradi spremenjenega načina in organizacije poslovanja, spremenjenega obsega poslovanja ali drugih vzrokov, ki vplivajo na stroške poslovanja.

–	Predpis ima pozitiven učinek na spodbujanje podjetniške dejavnosti za domače ter tuje fizične in pravne osebe.

Predpis omogoča oziroma olajšuje ustanavljanje novih podjetij in delovnih mest. 

–	Predpis ima pozitiven učinek na kapitalsko strukturo MSP (bilanca stanja, sredstva).

Predpis ima neposredne ali posredne, lahko kratkoročne, srednjeročne ali dolgoročne učinke na kapitalsko strukturo kmetijskih gospodarstev. 

b)	Predpis ima učinek na izvajanje nejavnih vplivov (lobiranje) na pripravljavce predpisa (tudi najvišja raven – člani vlade).

–	Predpis ima pozitiven učinek na sodelovanje interesnih organizacij pri pripravi predpisa.

Sodelovanje interesnih organizacij je omogočeno.

–	Predpis ima pozitiven učinek na poročanje komisiji za preprečevanje korupcije o stikih z lobisti.

Sprejema se predpis s področja kmetijstva in v procesu se poroča o lobističnih stikih. 

–	Predpis ima pozitiven učinek na prejemanje daril pripravljavca s strani lobista v postopku priprave predpisa.

V postopku priprave predpisa pripravljavec ne prejme nobenega darila oziroma darilo zavrne. 

c)	Predpis ima učinek na preglednost postopka priprave predpisa.

–	Predpis ima pozitiven učinek na evidentiranje v sistemu vodenja dokumentarnega gradiva.

- Evidentirani so vsi predlogi zainteresiranih zunanjih deležnikov ne glede na to, kako so bili dani.

–	Predpis ima pozitiven učinek na seznanitev zaposlenih z dolžnostjo priprave zapisa o lobističnem stiku z lobisti (registriranimi in neregistriranimi), ki nejavno vplivajo nanje med postopkom priprave predpisa.

Zaposleni so/bodo seznanjeni z dolžnim ravnanjem glede priprave zapisa o lobističnem stiku z lobisti (registriranimi in neregistriranimi) in njegovega pošiljanja nadrejenemu ter komisiji za preprečevanje korupcije. 

–	Predpis ima pozitiven učinek na javno razpravo v postopku priprave predpisa.

Predpis je dan v javno razpravo. Omogočeno je vključevanje mnenj zainteresirane javnosti, ki se tudi vsebinsko obravnavajo pri pripravljavcu predpisa. 


4.4	Presoja posledic za socialno področje

Predpis nima posledic na tem področju.


4.5	Presoja posledic za dokumente razvojnega načrtovanja

Predpis nima posledic na tem področju.


4.6	Presoja posledic za druga področja

Predpis nima posledic na tem področju.


4.7	Izvajanje sprejetega predpisa

Ni podatka.

5.	Prikaz sodelovanja javnosti

Gradivo ni bilo predmet sodelovanja z javnostjo.

Obrazložitev:
Ni podatka.




II.	BESEDILO ČLENOV
Na podlagi prvega odstavka 44. člena in v zvezi s 25. točko prvega odstavka 221. člena Zakona o kmetijstvu (Uradni list RS, št. 100/25) Vlada Republike Slovenije izdaja

Uredbo o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027
1. člen

	V Uredbi o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027 (Uradni list RS, št. 88/23, 12/24, 43/24, 13/25, 100/25 – ZKme-2 in 133/26) se v 1. členu v drugem odstavku besedilo »Uredbo (EU) 2025/2649 Evropskega parlamenta in Sveta z dne 19. decembra 2025 o spremembi Uredbe (EU) 2021/2115 v zvezi s sistemom pogojenosti, vrstami intervencij v obliki neposrednih plačil, vrstami intervencij v nekaterih sektorjih in intervencij za razvoj podeželja ter letnimi poročili o smotrnosti in Uredbe (EU) 2021/2116 v zvezi z začasnimi ustavitvami plačil, letno potrditvijo smotrnosti ter kontrolami in sankcijami (UL L št. 2025/2649 z dne 31. 12. 2025)« nadomesti z besedilom »Uredbo (EU) 2026/1739 Evropskega parlamenta in Sveta z dne 8. julija 2026 o spremembi uredb (EU) št. 1308/2013, (EU) 2021/2115 in (EU) 2021/2116 glede krepitve položaja kmetov v verigi preskrbe z živilskimi proizvodi (UL L št. 2026/1739 z dne 29. 7. 2026)«.

2. člen

	V 2. členu se 2. točka spremeni tako, da se glasi:

»2. mreža za podatke o trajnostnosti kmetijskih gospodarstev je sistem organizacije zbiranja, obdelovanja in sporočanja podatkov o poslovanju kmetijskih gospodarstev v skladu z zakonom, ki ureja kmetijstvo;«.

3. člen

	V 5. členu se v šestem odstavku 2. točka spremeni tako, da se glasi:
 
»2. da je bil vlagatelj najmanj tri leta pred vložitvijo vloge na javni razpis vpisan v register kmetijskih gospodarstev (v nadaljnjem besedilu: RKG) kot nosilec ali član družinske kmetije;«.

V sedmem odstavku se v napovednem stavku za kratico »RKG» dodata vejica in besedilo »pri čemer kmetija v zadnjih treh letih pred vložitvijo vloge na javni razpis ne sme preseči 9.000 eurov standardnega prihodka«.

4. člen

	V 8. členu se v drugem odstavku 1. točka spremeni tako, da se glasi:

»1. če vlagatelj ob vložitvi vloge na javni razpis še nima vzpostavljenega knjigovodstva iz te točke:
– vzpostavitev knjigovodstva na ime vlagatelja za davčne namene, ali 
– vključitev vlagatelja v mrežo FSDN;«.

V petem odstavku se besedilo »vlagatelj za ta cilj uveljavlja ali mu je« nadomesti z besedilom »je vlagatelju za ta cilj«.

5. člen

	V 10. členu se 1. točka spremeni tako, da se glasi:

»1. najmanj dve obračunski leti od izdaje odločbe o pravici do sredstev mora: 
– voditi knjigovodstvo v skladu s prvo alinejo 1. točke drugega odstavka 8. člena te uredbe in do 15. oktobra tekočega leta predložiti dokaz o poslovnem uspehu oziroma obračun dohodnine od dohodka iz dejavnosti Agenciji Republike Slovenije za kmetijske trge in razvoj podeželja (v nadaljnjem besedilu: agencija),
 
– biti vključen v mrežo FSDN v skladu z drugo alinejo 1. točne drugega odstavka 8. člena te uredbe;«.


6. člen

V 15. členu se v drugem odstavku besedilo »ali drugo« črta.
7. člen

	V Prilogi 1 se pri cilju 2. Cilji, ki prispevajo k doseganju varstva okolja (rabljena kmetijska mehanizacija in oprema ne smeta biti starejši od 10 let) 2., 3. in 4. točka črtajo.

Dosedanje 5. do 15. točka postanejo 2. do 12. točka. 

PREHODNI IN KONČNA DOLOČBA
8. člen

	(1) Postopki, začeti na podlagi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta 2023–2027 (Uradni list RS, št. 88/23, 12/24, 43/24, 13/25, 100/25 – ZKme-2 in 133/26), se končajo v skladu z Uredbo o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta 2023–2027 (Uradni list RS, št. 88/23, 12/24, 43/24, 13/25, 100/25 – ZKme-2 in 133/26).

(2) Ne glede na prejšnji odstavek, se v postopkih iz prejšnjega odstavka uporabljajo spremenjeni 2., 8. in 10. člen uredbe.

9. člen

	Ta uredba začne veljati naslednji dan po objavi v Uradnem listu Republike Slovenije.


III.	OBRAZLOŽITEV

K 1. členu:
V 1. členu se spreminja 1. člen Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta 2023–2027 (Uradni list RS, št. 88/23, 12/24, 43/24, 13/25, 100/25 – ZKme-2 in 133/26; v nadaljnjem besedilu: uredba), v katerem se posodablja EU predpis, ki je pravna podlaga za izvajanje uredbe.

K 2. členu:
V 2. členu se spreminja 2. člen uredbe na način, da se izraz metodologija FADN nadomesti z izrazom FSDN, ki je sistem organizacije zbiranja, obdelovanja in sporočanja podatkov o poslovanju kmetijskih gospodarstev, ki obsegajo gospodarske, okoljske in socialne vidike poslovanja, v skladu z zakonom, ki ureja kmetijstvo.

K 3. členu:
V 3. členu se dopolnjuje 2. točka šestega odstavka 5. člena na način, da se usposobljenost za delo na kmetijskem gospodarstvu lahko dokazuje tudi z opravljanjem nalog nosilca kmetijskega gospodarstva. Ugotovljeno je bilo namreč, da dokazovanje usposobljenosti za delo na kmetijskem gospodarstvu samo s članstvom ne zadošča, saj za podporo kandidirajo tudi mladi kmetje, ki so že 3 ali več let nosilci kmetijskega gospodarstva. 
V sedmem odstavku se dodaja omejitev za nosilca majhne družinske kmetije na način, da družinska kmetija v zadnji treh letih pred vložitvijo vloge na javni razpis ne sme preseči 9.000 eurov standardnega prihodka.

K 4. členu:
V 4. členu se 1. točka drugega odstavka 8. člena spremeni na način, da se obveznost knjigovodstva v skladu z metodologijo FADN nadomesti z obveznostjo vključitve v mrežo FSDN. 
V petem odstavku se besedilo spremeni na način, da se v poslovnem načrtu vlagatelja preverjajo le odobrena sredstva za namen naložbenih razvojnih ciljev, ne pa tudi, ali je bila za isti naložbeni cilj vložena vloga v okviru drugih intervencij. 

K 5. členu:
V 5. členu se 1. točka 10. člena spremeni na način, da se obveznost knjigovodstva v skladu z metodologijo FADN nadomesti z obveznostjo vključitve v mrežo FSDN.

K 6. členu:
V 6. členu se spreminja 15. člen uredbe, na način, da se črta dokazovanje o vključenosti upravičenca v mrežo FSDN na podlagi predložitve dokazil.

K 7. členu:
V 7. členu se popravlja Priloga 1 na način, da se pri ciljih, ki prispevajo k varstvu okolja, črtajo razvojni cilji, ki se nanašajo na izvajanje intervencij, ki se od leta 2027 ne bodo več izvajale v okviru SN SKP 2023–2027. 

K 8. členu:
V 8. členu se s prehodno določbo ureja, da se začeti postopki končajo v skladu z Uredbo o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta 2023–2027 (Uradni list RS, št. 88/23, 12/24, 43/24, 13/25, 100/25 – ZKme-2 in 133/26), določbe 2., 8. in 10. člena uredbe pa se uporabljajo tudi za začete postopke. 

K 9. členu:
V 9. členu se določa, da ta uredba začne veljati naslednji dan po objavi v Uradnem listu Republike Slovenije.



IV.	PRILOGE

Priloge niso priložene.


Podatki o izvedbi notranjih postopkov pred odločitvijo na seji vlade


	ZADEVA:
	Uredba o spremembah in dopolnitvi Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja iz strateškega načrta skupne kmetijske politike 2023–2027

	EVA:
	2026-2330-0080




1.	Predlagatelj zahteva:

	a)
	obravnavo neusklajenega gradiva,
	NE

	b)
	nujnost obravnave,
	NE

	c)
	obravnavo gradiva brez sodelovanja javnosti,
	NE

	č)
	skrajšanje poslovniških rokov.
	NE



2.	Objava na svetovnem spletu

Gradivo se sme objaviti na svetovnem spletu.

3.	Lektura gradiva

Gradivo ni lektorirano.

4.	Predstavitev medresorskega usklajevanja

Ni podatka.

